Cuneiform Tablet TC 3 271
Cuneiform tablet, dated to the Old Assyrian Period (ca. 1950-1850 BC).
Genre: legal writing(s)
Transliteration:
a-la-ḫu-um a-na ku-zi-zi-a i-na kà-ni-iš{ki} iṣ-ba-at-ni-a-tí-ma um-ma a-la-ḫu-um-ma a-na ku-zi-zi-a-ma i-na É-tí-kà i-na wa-aḫ-šu-ša-na lu KÙ.BABBAR-pí lu KÙ.GI-ṣí lu kà-sà-tum ša ik-ri-bi-a lu ṭup-pu lu sà-ḫe-er-ti lu ki-ta-a-tum ib-ší-ú ba-a-am šu-ma a-ší-i É.GAL-lúm i-na É-bé-tí-kà im-šu-ùḫ a-na wa-aḫ-šu-ša-na iš-tí-a a-lik-ma É.GAL-lam e-ra-áb KÙ.BABBAR ú a-ší-i i-na É.GAL-lim lá-al-qé-ma lu-šé-ṣí um-ma ku-zi-zi-a-ma ú-lá a-la-ak a na-pí-iš-tí-a pá-al-ḫa-ku-ma lá e-ra-áb i-tù-ur-ma iq-bi šu-ma a-na wa-aḫ-šu-ša-na a-na e-ra-bi-im a na-pí-iš-tí-kà pá-al-ḫa-tí a-ta a-na wa-lá-ma iš-tí-a lá-ar-dí-kà-ma i-na wa-lá-ma iš-tí ra-bi sí-kà-tim ša ú-lá-ma ra-bi-ṣa-am le-ri-ša-ku-ma ra-bi₄-ṣú-um ša GAL sí-ki-tim ša ú-lá-ma a-na wa-aḫ-šu-ša-na lu-šé-ri-ib-ni-a-tí-ma li-ip-qí-id-kà-ma a-ší-i iš-tí É.GAL-lim lá-al-qé ù a-na ma-ma iš-tù wa-aḫ-šu-ša-na lu-šé-ṣí-a-kà um-ma ku-zi-zi-a-ma ú-lá a-lá-ak šu-ma ta-pá-li-lá-ni pí-lá-ni-ma lá-at-ma-a-kum mì-ma i-na a-ší-i-kà a-na-ku ú-lá al-qé-ú ú a-lik-ma a-ší-a-kà šé-e a-na ma-lá ṭup-pí-im ša dí-<big_gap>-in a-lim{ki} IGI GÍR ša a-šur ší-bu-ta-áš-nu ša GÁN-lim im-dí-DINGIR ù pu-šu-ke-en₆ i-dí-nu